ଟ୍ରାନ୍ସଭେନସ ପେସିଙ୍ଗ ହେଉଛି ଏକ ମନ୍ଥର ହୃଦସ୍ପନ୍ଦନକୁ ସଂଶୋଧନ କରିବା ପାଇଁ ବ୍ୟବହୃତ ଏକ ପ୍ରଣାଳୀ ଯାହା ଫଳପ୍ରଦ ଲକ୍ଷଣଗୁଡିକ ସୃଷ୍ଟି କରେ । ଏହା ଏପରି କ୍ଷେତ୍ରରେ ବ୍ୟବହୃତ ହୋଇପାରେ ଯାହା ଆଟ୍ରୋପାଇନ୍ ପ୍ରତି ପ୍ରତିକ୍ରିୟା କରେ ନାହିଁ । ପ୍ରାୟ ଏଥିରେ ସମ୍ପୂର୍ଣ୍ଣ ହୃତ୍‌ପିଣ୍ଡ ବ୍ଲକ ଥାଏ । ଅନ୍ୟ ବିକଳ୍ପଗୁଡ଼ିକରେ ଏପିନେଫ୍ରିଇନ୍ କିମ୍ବା ଡୋପାମାଇନ୍ ଏବଂ ଟ୍ରାନ୍ସକ୍ୟୁଟାନିଅସ ପେସିଙ୍ଗ ଅନ୍ତର୍ଭୁକ୍ତ । ଏହି ପଦ୍ଧତିରେ ବ୍ୟକ୍ତିର ପିଠି ଉପରକୁ ଓ ମୁଣ୍ଡ ତଳକୁ ରଖି ଶେଜରେ ରଖାଯାଏ । ଡାହାଣ ଇଣ୍ଟରନାଲ ଜୁଗୁଲାର ଶିରାରେ ଏକ ସିଥ ଇଣ୍ଟ୍ରୋଡ୍ୟୁସର ଭର୍ତ୍ତି କରାଯାଏ । ସ୍ଲିଭକୁ ଇଣ୍ଟ୍ରୋଡ୍ୟୁସର ହବ୍ ସହିତ ସଂଯୋଗ କରାଯାଏ । ଇଣ୍ଟ୍ରୋଡ୍ୟୁସର ମାଧ୍ୟମରେ ଡିଭାଇସ‌କୁ ପ୍ରାୟ ୨୦ ସେମି ଭିତରକୁ ଭର୍ତ୍ତି କରି ବେଲୁନ ଫୁଲେଇ ଦିଆଯାଏ । ଶକ୍ତି ଉତ୍ସକୁ ୮୦ ବିପିଏମ ଏବଂ ଆଉଟପୁଟ୍ ୨୦ ଏମଏରେ ସେଟ୍ କରାଯାଏ, ସମ୍ପୂର୍ଣ୍ଣ ସମ୍ବେଦନଶୀଳତା ସହିତ । କ୍ୟାପଚର ମିଳିବା ପର୍ଯ୍ୟନ୍ତ ଭର୍ତ୍ତ କରାଯାଏ ଏବଂ ବେଲୁନ୍ ଡିଫ୍ଲେଟ୍ କରାଯାଏ । ଏହା ଡିଭାଇସ‌କୁ ଆବୃତ କରିବା ନିମନ୍ତେ ସ୍ଲିଭ ଏକ୍ସଟେଣ୍ଡ କରାଯାଏ ଓ ସୁରକ୍ଷିତ କରାଯାଏ । ଉଭୟ ବୈଦ୍ୟୁତିକ କ୍ୟାପଚର ଏବଂ ୮୦ ବିପି/ମିନିଟ ନାଡ଼ି ଯାଞ୍ଚ କରାଯାଏ । ସାଧାରଣତଃ ଏହି ଉପକରଣକୁ ୩୫ରୁ ୪୦ ସେମି ଗଭୀରତାରେ ରଖିବା ଆବଶ୍ୟକ । ପୁନର୍ବାର କ୍ୟାପଚର କରିବା ପାଇଁ ଆଉଟପୁଟ୍ ଦୁଇଗୁଣ ଅପେକ୍ଷା କ୍ୟାପଚର ନଷ୍ଟ ହେବା ପର୍ଯ୍ୟନ୍ତ ଏମଏ ଆଉଟପୁଟ୍ ହ୍ରାସ କରାଯାଏ । ସଠିକ ସ୍ଥାନ ନିରୁପଣ ଏବଂ କିଛି ଜଟିଳତାକୁ ଏଡ଼ାଇବା ପାଇଁ ଛାତି ଏକ୍ସ-ରେ କରାଯାଏ । ଜଟିଳତାରେ ଅନିୟମିତ ହୃତ୍ ସ୍ପନ୍ଦନ ଏବଂ ନିମୋଥୋରାକ୍ସ ହୋଇପାରେ ।